2023.6.27.
HU
Az Európai Unió Hivatalos Lapja
C 224/3
e) A Renfe 14,23 %-os maximális hibaarányra (6) vállal kötelezettséget.
Ezt a maximális értéket a Bizottság rendszeresen felülvizsgálná, és azt a Renfe kérésére módosíthatja.
A maximális hibaarány be nem tartása esetében a Renfe vállalja, hogy megteszi a szükséges erőfeszítéseket az okok elemzésére, és azok mielőbbi megszüntetésére bevezeti a szükséges technikai intézkedéseket.
f) A Renfe vállalja, hogy ellenőrző megbízottat nevez ki, aki tíz évig nyomon követi a kötelezettségvállalások teljesítését, és erről jelentést tesz a Bizottságnak.
g) A Renfe vállalja, hogy semmilyen módon nem kerüli meg vagy kísérli meg megkerülni a kötelezettségvállalásokat közvetlenül vagy közvetve semmilyen cselekedettel vagy mulasztással.
h) A kötelezettségvállalások a hatálybalépés időpontjától kezdődően határozatlan ideig maradnak érvényben.
(8)
A kötelezettségvállalások teljes szövege angol nyelven a Versenypolitikai Főigazgatóság honlapján olvasható: https://ec.europa.eu/competition-policy/index_en
4.
Felhívás észrevételek benyújtására
(9)
A piaci tesztelés függvényében a Bizottság az 1/2003/EK rendelet 9. cikkének (1) bekezdése alapján határozatot szándékozik elfogadni a fentiekben összefoglalt és a Versenypolitikai Főigazgatóság honlapján közzétett kötelezettség­ vállalások kötelezővé tételéről.
(10) Az 1/2003/EK rendelet 27. cikkének (4) bekezdésével összhangban a Bizottság felkéri az érdekelt harmadik feleket, hogy nyújtsák be észrevételeiket a javasolt kötelezettségvállalásokkal kapcsolatban.
Az észrevételeknek e közzététel napjától számított hat héten belül kell beérkezniük a Bizottsághoz.
A Bizottság felkéri továbbá az érdekelt harmadik feleket arra, hogy nyújtsák be észrevételeik betekinthető változatát is, amelyből az üzleti titkokat és az egyéb bizalmas részeket törölték és betekinthető összefoglalóval vagy az „üzleti titok” vagy a „bizalmas” fordulattal helyettesítették.
(11) Kérjük a válaszadókat, hogy válaszaikat és észrevételeiket lehetőleg indokolják meg, és ismertessék a releváns tényeket is.
Amennyiben a javasolt kötelezettségvállalások bármely részével kapcsolatban problémát állapítanak meg, kérjük, tegyenek javaslatot e probléma megoldására.
(12) Az észrevételeket az AT.
40735 – Vasúti jegyek online forgalmazása Spanyolországban hivatkozás feltüntetésével lehet a Bizottsághoz eljuttatni e-mailben (COMP-GREFFE-ANTITRUST@ec.europa.eu) vagy postai úton a következő címre: European Commission Directorate-General for Competition Antitrust Registry 1049 Bruxelles/Brussel BELGIQUE/BELGIË
(6) A hibaarány a Renfe jegyértékesítési rendszerében a sikertelen foglalások száma és az összes foglalások száma közötti arány egy adott időszakban.